Fl-10 ta' Diċembru, l-Unjoni Ewropea u l-istati membri tagħha jiċċelebraw Jum id-Drittijiet tal-Bniedem Fis-27 ta' Frar 2017, il-Kunsill adotta konklużjonijiet dwar il-prijoritajiet tal-UE fil-fora tan-NU dwar id-drittijiet tal-bniedem fl-2017. Il-konklużjonijiet jaffermaw mill-ġdid l-impenn qawwi tal-UE lejn is-sistema tad-drittijiet tal-bniedem tan-Nazzjonijiet Uniti. L-UE ser tibqa' involuta b'mod attiv fil-Kunsill tad-Drittijiet tal-Bniedem tan-NU u fit-Tielet Kumitat tal-Assemblea Ġenerali biex tiddefendi u tippromwovi l-universalità, l-indiviżibbiltà u l-interdipendenza tad-drittijiet tal-bniedem u l-interrelazzjoni ta' bejniethom . L-UE ser tkompli tiġbed l-attenzjoni ta' dawn il-fora għall-ksur u l-abbuż tad-drittijiet tal-bniedem madwar id-dinja, u għall-ħtieġa ta' responsabbiltà u sforzi biex tiġi miġġielda l-impunità . L-UE ser tfittex ukoll li tenfasizza l-esperjenzi pożittivi fejn ittieħdet azzjoni biex il-ksur u l-abbuż tad-drittijiet tal-bniedem jiġu prevenuti jew irrimedjati. Dawn il-konklużjonijiet tal-Kunsill jiġu adottati kull sena. Huma jistabbilixxu l-linji ta' azzjoni prinċipali għall-UE fil-fora tan-NU dwar id-drittijiet tal-bniedem fix-xhur li ġejjin. Aqra t-test sħiħ tal-konklużjonijiet Ara l-paġna tal-laqgħa